Energia Australiassa

Energia Australiassa käsittelee  energiantuotantoa ja energiankulutusta Australiassa.  

Australian ominaispiirteitä ovat vahva fossiilisen energian riippuvuus, 90-prosenttinen hiiliriippuvuus, poikkeavat kuljetustarpeet, energiavaltainen vientisektori, Britannian ydinkoehistoria Australiassa, merkittävät ilmastonmuutoksen riskit, ja siellä on 28 prosenttia maailman uraanivaroista. 

Maa tuottaa maailmassa kuudenneksi eniten fossiilisia polttoaineita. Ilmastotutkijat epäilevät, että energiayritysten poliitikoille antama rahoitus vaikuttaa heidän kykyynsä tehdä päätöksiä, joilla voitaisiin hillitä ilmastolle aiheutuvia vahinkoja. Kivihiilen tuotanto kasvaa edelleen ainakin vuoteen 2035, ja verotus suosii fossiilisia polttoaineita. 

 Energiantuotanto 
Australian energiankulutus vuonna 2023 jakaantui eri lähteiden kesken seuraavasti:
 öljy: 36 %
 maakaasu: 28 %
 kivihiili: 27 % 
 tuulivoima, aurinko ja vastaavat: 5 %

Australian sähköntuotanto jakautui vuonna 2022 eri lähteiden kesken seuraavasti:
 fossiiliset polttoaineet: 67 % kokonaiskapasiteetista 
 aurinkovoima 17 %
 tuulivoima: 11 %
 vesivoima 5,4 %
 biomassan ja jätteiden poltto: 1,1 % 

 Energiankulutus 
Energiankulutus asukasta kohti vuonna 2022 oli 223 miljoonaa BTU:ta, maailmassa 16:nneksi suurinta.

Vuonna 2022 loppukäyttäjistä suurin ryhmä oli liikenne (40 %), toisena teollisuus (28 %). Kotitalouksien energiankäytön osuus oli 13,6 %.

Politiikka
Australia on ratifioinut Kioton sopimuksen vuonna 2007.

Australiassa oli oikeistolainen pääministeri John Howardin hallitus marraskuuhun 2007. Howardin hallitus nimitti kaivosyhtiö Rio Tinton teknologiapäällikön tohtori Robin Batterhamin Australian hallituksen neuvoa-antavaksi tutkijaksi. Howardin hallituksen energiaministeri Warwick Parer (1996 alkaen) oli ennen politiikkaan siirtymistään johtavassa asemassa Ulan Miningissa, joka on Australian suurimpia hiilentuottajia. Hän jatkoi Queensland Coal Mine Managementin johtokunnan tehtävissä ministerinimitykseen asti. Hänellä oli kahden miljoonan dollarin sijoitus Queenslandin hiilikaivokseen.Tim Flannery, Ilmastonmuuttajat (The Weather Makers, The History and Future of Climate Change 2005), Otava 2006 Hiili s. 249

Howardin kauden jälkeen hallitusvalta siirtyi Australian työväenpuolueelle. Työväenpuolue ei kannata ydinvoimaa. Se voitti vaalit vuonna 2007 ydinvoimaa kannattaneita konservatiiveja vastaan.Australia luopunee ydinvoiman kehittämisestä, Yle 28.2.2008 

Liberaalipuoluetta edustava pääministeri Scott Morrison on saanut vuoden 2019 jälkipuoliskolla voimakkaasti arvostelua osakseen suhtautumisessa ilmastonmuutokseen.Petteri Tuohinen, Australian pääministeri sai tylyn vastaanoton tuhoalueella, Helsingin Sanomat 3.1.2020 Australia on jäljessä tavoitteistaan, joihin se sitoutui Pariisin ilmastokokouksessa.Minttu Mikkonen, Lauantaista pelätään tulevan Australian maastopalojen tuhoisin päivä, Helsingin Sanomat 3.1.2920

Hiili
 Top 5 hiilenkuluttajat (2006)  maa % milj. tn  Kiina  38,6  1191 Yhdysvallat   18,4  567 Intia  7,1  238 Australia  3,9  119 Venäjä  3,6   112 Muut   28,5  862 Koko maailma  100   3 090
 Top 5 hiilentuottajat (2006) maa % milj. tn  Kiina  39,4  2 380 Yhdysvallat  19,3   1 054 Intia  6,8  447 Australia  6,6  374  Venäjä  4,7  309 Muut   23,2 1  631 Koko maailma  100   6 195

Australian energiasta olii 2000-luvun ensikymmenluvun puolivälissä noin 90 prosenttia kotimaista hiiltä. Greenpeacen mukaan Australian osuus oli 6,6 % maailman hiilituotannosta ja 3,9 % hiilikulutuksesta vuonna 2006.The True Cost of Coal, How people and the planet are paying the price for the world's dirtiest fuel, Greenpeace 27.11.2008, s. 66–69, 79 

Australian hiilikaivokset omistaa kaivosyhtiö Rio Tinto. Merkittävin hiilikaivosalue on Hunter Valley (Uusi Etelä-Wales). Suuri osa kaivoksista on avokaivoksia. Hiilentuotannon ympäristövaikutukset ovat viinintuotannolle riski, sillä hiilentuotanto kilpailee niukoista vesivaroista. Nykyisin hiilivoimaloiden vedenkulutus Australiassa on viidesosa Sydneyn neljän miljoonan asukkaan kulutukseen verrattuna.Tim Flannery, Ilmastonmuuttajat (The Weather Makers, The History and Future of Climate Change 2005), Otava 2006 hiili s. 249, 304 UE 232 Kaivosten laajeneminen uhkaa harvinaisia kasveja.

Newcastle Uudessa Etelä-Walesissa on suurin vientisatama. Vuonna 2008 vienti oli 80 miljoonaa tonnia. Suunnitelmiin on sisältynyt laajennus 120–200 tonnia C/a vuoteen 2013 mennessä. 

Ydinvoima
Australia ei käytä ydinvoimaa. Australiassa on tehty ydinkokeita.

Greenpeacen mukaan maailman uraanituotanto on 2,3 miljoonaa tonnia ja Australian uraanintuotanto 131 800 tonnia vuodessa (5,8 %).Uraaninlouhinnan riskit – tapaus Areva  Greenpeace 14.12.2006, s. 5

Uusiutuva energia
Tim Flanneryn mukaan Australialla on maailman parhaita geotermisen energian varantoja ja runsas tuulivoima- ja aurinkovoimapotentiaali. Greenpeacen mukaan Uusi Etelä-Wales voi murtaa vahvan hiiliriippuvuuden ja tuottaa vuoteen 2020 mennessä 40 prosenttia sähköstään uusiutuvilla energialähteillä.

Ilmastonmuutos
Australian johtavan ilmastotutkijat tekivät 70 vuoden ilmastotutkimuksen vuonna 2004. Ennusteen mukaan lämpötila nousee 6 °C vuoteen 2070 ja myrskyt ja kuivuus lisääntyvät. Australian vesivarat voivat niukentua. Koralliriutat ovat vaarassa. Ennusteen mukaan trooppiset taudit, kuten denguekuume ja Queenslandissä esiintyvä virustauti Ross River kuume, lisääntyvät.Australia 'facing hotter future', BBC 2.1.2004 Australian kasvihuonekaasupäästöt henkeä kohti ovat maailman suurimpia. Ilmastonmuutoksen haitat Australialle ovat mittavat. Australia ratifioi Kioton pöytäkirjan vasta 3. joulukuuta 2007, koska koki sen merkityksettömäksi niin kauan kuin Yhdysvallat jää sopimuksen ulkopuolelle.Australia ratifioi Kioton sopimuksen Yle 3.12.2007Australia warned of water crisis, BBC 5.7.2004Australia in grip of water crisis BBC 8.4.2004 

Australian Climate Councilin mukaan vuonna 2017 Australiassa oli lämpimin siihen mennessö tilastoitu talvi. Maksimilämpötila oli lähes 2 °C keskiarvoa korkeampi. Myös kuivuus saavutti ennätyksiä.Lesley Hughes, Hot and Dry: Australia's Weird Winter  Climatecouncil.org.au 18.9.2017

Katso myös
 Australian ympäristöpolitiikka
 Kestävä kehitys alueittain ja maittain

Lähteet

Aiheesta muualla
 The Centre for Australian Weather and Climate Research  BMRC

Luokka:Australian talous
Australia